b"\n_START_ARTICLE_\nPere Ribera i Ferran\n_START_SECTION_\nBiografia\n_START_PARAGRAPH_\nFormat a la Universitat de Barcelona, a on es llicenci\xc3\xa0 en Filosofia (Historia) i Dret. Es va destacar sobretot per la seva dedicaci\xc3\xb3 a l'ensenyament i a les aportacions pedag\xc3\xb2giques encaminades a una formaci\xc3\xb3 pluriling\xc3\xbc\xc3\xadstica, amb l'\xc3\xbas formatiu de les noves tecnologies i amb orientaci\xc3\xb3 heur\xc3\xadstica dels aprenentatges._NEWLINE_El 1939 comen\xc3\xa7\xc3\xa0 a treballar al Liceu Franc\xc3\xa8s de Barcelona, que deix\xc3\xa0 el 1968 quan fund\xc3\xa0 Aula Escola Europea de Barcelona, en la qual estudiaren persones com Artur Mas i que va dirigir fins al 1996. Entre els seus col\xc2\xb7laboradors hi havia Am\xc3\xa0lia Tineo i Jordi Sarsanedas i Vives, i va rebre suport econ\xc3\xb2mic d'Antoni Puigvert i Jos\xc3\xa9 Manuel Lara Hern\xc3\xa1ndez_NEWLINE_El 1992 va rebre la Creu de Sant Jordi de la Generalitat de Catalunya. La seva figura ha estat una de les m\xc3\xa9s importants en el m\xc3\xb3n educatiu i intel\xc2\xb7lectual catal\xc3\xa0. El 2006 li va ser lliurat per part del govern franc\xc3\xa8s el guard\xc3\xb3 d'oficial de l'Ordre des Palmes acad\xc3\xa9miques."